पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड क्षेत्र के ग्राम पंचायत भाकरीवाला के विश्नोइयो की ढाणी व सांवलता खुर्द में 10 मृत व 3 घायल मोर मिलने पर वन्यजीव प्रेमियों व विश्नोई समाज में आक्रोश छा गया। वन विभाग के कुन्दन सिंह, जयपाल सिंह व युवाओं की मदद से अलग-अलग जगहों से एक नर व दो मादा मोरों के शवों को रेस्क्यू किया गया।
तीन घायल मोर का रेस्क्यू किया गया, जिन्हें जोधपुर भिजवाया गया। वन्यजीव प्रेमियों ने बताया कि गत करीब 15 दिनों से राष्ट्रीय पक्षी मोरों की लगातार मौतें होने के बाद भी जिम्मेदार अधिकारियों द्वारा ध्यान नहीं दिया जा रहा है न ही इस मामले को गम्भीरता से लिया जा रहा है। इस दौरान रघुवीर सोलंकी, धनवीरसिंह, राजूसिंह, महेंद्र सिंह, श्यामलाल माली, राहुल माली, दिलीप शर्मा,अशोक सुथार, नरेंद्रसिंह, लुणाराम मेघवाल, हनुमानराम विश्नोई, माधुजी बाबल, श्रवण कालीराणा, पोकरराम विश्नोई, साजनराम, सुखदेव, धन्नाराम, सुरेश पंवार,अशोक ढाका, हरिराम, कानाराम सारण,भैराराम, साजनराम, पोकरराम,राजूराम, सुनिल, श्रवणलाल आदि ग्रामीण माैजूद थे।
वन्यजीव प्रेमी बैठे धरने पर
वन्यजीव प्रेमी व विश्नोई समाज के लोग विश्नोइयों की ढाणी में धरने पर बैठ गए। कुछ देर बाद वन विभाग की टीम, एसडीएम ललित मीणा व तहसीलदार प्रवीण चौधरी मौके पर पहुंचे। इस दौरान बिश्नोई टाइगर फोर्स के जिलाध्यक्ष भैराराम ईराम विश्नोई व जिला प्रभारी कानाराम विश्नोई,अखिल भारतीय जीव रक्षा कमेटी के राष्ट्रीय अध्यक्ष ओमजी लोल, सरपंच भाकरीवाला अमराराम बेनीवाल आदि ने मौका भी देखा।
150 से अधिक माेराें की माैत
वन्यजीव प्रेमियों ने बताया कि अब तक 150 से अधिक मोरों की मृत्यु हो चुकी है,लेकिन वन विभाग की लापरवाही के कारण आंकड़ा बढ़ रहा है। बीटीएफ जिला प्रभारी कानाराम विश्नोई ने बताया कि डीएफओ को फोन करने पर भी संतोषजनक जवाब नहीं देते हैं और रोहट पशु चिकित्सालय में कार्यरत चिकित्सक डॉक्टर भी इलाज में लापरवाही कर रहे हैं, जिससे वन्यजीवों की मौत हो रही है।
बर्ड फ्लू की जांच के लिए शवों को भोपाल भिजवाया
एसडीएम ने प्रथम दृष्टया बर्ड फ्लू की आशंका जताई। इसके बाद कलेक्टर के निर्देश पर संयुक्त निदेशक पशुपालन विभाग डॉ.चक्रधारी गौतम ने जिला रोग निदान केंद्र पाली डॉ. इन्द्रप्रकाश वागोरिया को डाॅ. बलदेवराम, पशु चिकित्सा सहायक बाबूलाल टीम के साथ भेजा, जिन्होंने शव को आइस पैक कर जांच के लिए भोपाल के लिए रवाना करवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn